**Cynghorwyr Bwrdeistref Sirol**

**Hysbysiad Preifatrwydd**

1. Bydd yr hysbysiad preifatrwydd hwn yn eich helpu chi i ddeall pa wybodaeth bersonol bydd eich cynghorydd yn ei chasglu gennych er mwyn rhoi cyngor a chymorth i chi, a gweithredu ar eich rhan chi. Mae'n esbonio sut mae'n storio ac yn defnyddio'r wybodaeth, a'r dewisiadau sydd gennych am sut y mae'n cael ei defnyddio unwaith y byddwch yn ei darparu.

2. Fel Cynghorydd CBSCNPT, mae'n gyfrifol am ddarparu cyngor a chymorth ar amrywiaeth o faterion i breswylwyr yn y ward etholiadol y mae'n ei chynrychioli (ac yr ydych yn breswylydd ynddi).

3. Er mwyn darparu'r cymorth hwn i chi, bydd angen casglu a storio'ch enw, eich cyfeiriad a manylion cyswllt eraill ynghyd â gwybodaeth bersonol arall am eich problem benodol. Er enghraifft, efallai fod peth o'r wybodaeth hon yn wybodaeth bersonol sensitif ynghylch eich iechyd neu'ch materion ariannol etc. [ond heb fod yn gyfyngedig i'r rhain]. Fel eich Cynghorydd, bydd ef/hi yn casglu ac yn cofnodi gwybodaeth bersonol sy'n angenrheidiol er mwyn darparu'r cymorth yr ydych wedi gofyn amdano'n unig.

4. Ffynhonnell wreiddiol yr wybodaeth y bydd yn ei chadw amdanoch yw'r hyn yr ydych yn darparu'n uniongyrchol iddo/iddi pan wnaethoch gais am gymorth. Gallwch hefyd ei ganiatáu/chaniatáu i gael mwy o wybodaeth bersonol amdanoch chi gan swyddogion CBSCNPT a/neu gynghorwyr er mwyn iddo/iddi ddarparu cymorth priodol.

5. Fel Cynghorydd, mae'n rhaid iddo/iddi, o dan Reoliad Diogelu Data Cyffredinol 2016, drin yr holl wybodaeth bersonol yr ydych chi wedi ei darparu iddo/iddi yn ogystal â'r holl wybodaeth bersonol arall y mae'n ei chasglu o ffynonellau eraill at ddiben eich cynorthwyo i ymdrin â'r mater sydd gennych â'r cyngor yn unig. At ddibenion Rheoliad Diogelu Data Cyffredinol 2016 mae'ch cynghorydd yn Rheolwr Data dynodedig. Fel Rheolwr Data mae'n rhaid iddo/iddi felly ddilyn holl ofynion y Rheoliad.

6. Trwy ddarparu eich gwybodaeth bersonol iddo/iddi rydych yn cydnabod mai ef/hi yw'r Rheolwr Data dros yr holl wybodaeth bersonol yr ydych yn darparu iddo/iddi (at ddibenion Rheoliad Diogelu Data Cyffredinol 2016 (GDPR) a Deddf Diogelu Data 2018 (DPA)) ac rydych yn caniatáu iddo/iddi ddefnyddio eich data personol at y dibenion a amlinellir ym mharagraff 8 isod.

7. Gan eich bod chi'n rhoi caniatâd i'r Cynghorydd ddefnyddio eich data personol, sylwer y gallwch dynnu eich caniatâd ar gyfer y prosesu hyn yn ôl ar unrhyw adeg trwy ei hysbysu ef/hi yn ysgrifenedig.

8. Bydd y data personol y bydd ef/hi yn ei gasglu gennych yn cael ei ddefnyddio ganddo/ganddi at y dibenion canlynol:

a. Er mwyn cynghori a rhoi cymorth i chi a/neu

b. I weithredu ar eich rhan chi mewn materion sy'n ymwneud â'r cyngor.

9. Fel rheolwr data, mae'n ofynnol i'r cyngor, o dan y GDPR, eich hysbysu o ba rai o "Amodau Prosesu Data" Erthygl 6 y GDPR y mae'n dibynnu arnynt i brosesu'ch data personol yn gyfreithlon. Yn hyn o beth, sylwer mewn perthynas â'r data a ddarperir gennych chi ar y ffurflen hon ein bod yn dibynnu ar y ddau amod canlynol o Erthygl 6:

"Mae gwrthrych y data wedi rhoi caniatâd i brosesu'i (d)data personol at un neu fwy o ddibenion penodol." (Erthygl 6(a) y GDPR).

10. Gall y Cynghorydd rannu eich data personol yn ddiogel â'r trydydd partïon canlynol:

a. Cynghorwyr CBSCNPT

b. Swyddogion CBSCNPT

11. Bydd yr wybodaeth bersonol a gasglwyd gennych yn cael ei chadw'n ddiogel ganddo/ganddi am gyfnod o:

2 flynedd yn dilyn diwedd ei gysylltiad/chysylltiad â'r mater yr ydych chi wedi cyflwyno cais am gymorth ganddo/ganddi yn ei gylch.

12. Ni fydd y cyngor yn trosglwyddo unrhyw elfen o'ch data personol y tu allan i'r Undeb Ewropeaidd. Bydd holl waith prosesu eich data personol ganddo/ganddi'n cael ei wneud yn y Deyrnas Unedig neu yng ngwledydd eraill yr Undeb Ewropeaidd.

13. Ni fydd y cyngor yn defnyddio'ch data personol at ddibenion gwneud penderfyniadau awtomataidd.

14. Sylwer, o dan y GDPR, y rhoddir yr hawliau canlynol i unigolion mewn perthynas â'u data personol:

i. Yr hawl i gael mynediad at eu data personol a gedwir gan reolwr data.

ii. Yr hawl i gywiro data gwallus gan reolwr data.

iii. Yr hawl i ddileu eu data (mewn rhai amgylchiadau cyfyngedig).

iv. Yr hawl i gyfyngu ar brosesu eu data gan reolwr data (mewn rhai amgylchiadau cyfyngedig).

v. Yr hawl i wrthwynebu i'w data gael ei ddefnyddio ar gyfer marchnata uniongyrchol.

vi. Yr hawl i gludadwyedd data (h.y. trosglwyddo data'n electronig i reolwr data arall).

Gellir cael mwy o wybodaeth am yr holl hawliau uchod ar wefan y Comisiynydd Gwybodaeth: www.ico.org.uk.

15. Os bydd gennych unrhyw gwestiynau ynglŷn â defnydd y Cynghorydd o'ch data personol, os rydych chi eisiau cael mynediad at hyn neu os ydych chi eisiau gwneud cwyn ynghylch prosesu'ch data personol, cysylltwch ag ef/hi yn ysgrifenedig.

16. Swyddfa'r Comisiynydd Gwybodaeth yw awdurdod goruchwylio'r DU sydd wedi cael ei sefydlu er mwyn sicrhau bod eich hawliau data'n cael eu cynnal a bod eich Cynghorydd yn atebol i'r corff hwn er mwyn sicrhau bod yr holl ddata personol yr ydych chi'n ei ddarparu iddo/iddi'n cael ei brosesu a'i reoli mewn modd teg, cyfreithlon a thryloyw. Sylwer os byddwch yn gwneud cais neu gŵyn iddo/iddi (gweler 15 uchod) ac rydych yn anfodlon gyda'r ymateb, mae gennych hawl i gwyno'n uniongyrchol i Swyddfa'r Comisiynydd Gwybodaeth. Gellir dod o hyd i fanylion cyswllt Swyddfa'r Comisiynydd Gwybodaeth a mwy o wybodaeth am eich hawliau ar wefan Swyddfa'r Comisiynydd Gwybodaeth yn - [www.ico.org.uk](http://www.ico.org.uk).